สวัสดีครับคุณผมเป็นทอนซิลอักเสบและทอนซิลโตข้างเดียวฝั่งขวามันโตไม่เท่ากันและเจ็บคอแบบนี้เสี่ยงเป็นโรคมะเร็งไหมครับ
สวัสดีค่ะ ตามที่ได้ตอบคำถามไปในหัวข้อของ Massuk Jarukornอาการเจ็บคอ และทอนซิลโต อาจเกิดจาก-ทอนซิลอักเสบอาการคือ ต่อมทอนซิลบวมโตและแดง ซึ่งอาจเป็นเพียงข้างเดียวก็ได้ มีคราบสีขาวหรือสีเหลืองปกคลุมบนต่อมทอนซิล มีอาการเจ็บคอ มีกลิ่นปาก มีไข้ ปวดศีรษะ กลืนลำบาก กลืนแล้วเจ็บ ต่อมน้ำเหลืองบริเวณคอด้านนอกอาจโตจนคลำได้ อาการสามารถหายได้เองแม้ไม่ทานยาในเวลาประมาณ 1-2 สัปดาห์ ซึ่งทอนซิลที่บวมโตขึ้นจะค่อยๆ ลดขนาดลงจนเท่าเดิมหรือโตกว่าเดิมเพียงเล็กน้อย-นิ่วทอนซิลเกิดจากการรวมตัวของแบคทีเรียและเซลล์ที่ตายแล้วมีลักษณะเป็นก้อนสีเหลืองหรือสีขาวบริเวณต่อมทอนซิล อาจพบเพียง 1 ก้อนใหญ่เท่าเม็ดข้าวหรือก้อนเล็กๆ หลายก้อน อาการมักมีเพียงเล็กน้อย ได้แก่ มีกลิ่นปาก ระคายเคืองคอ เจ็บคอเวลากลืนอาหาร และทอนซิลอาจบวมโตขึ้นได้- เนื้องอกธรรมดาของต่อมทอนซิล พบได้ค่อนข้างน้อย อาการคือเห็นทอนซิลโตขึ้น โดยไม่ลดขนาดลง อาจมีอาการกลืนลำบาก กลืนแล้วเจ็บร่วมด้วย- มะเร็งของต่อมทอนซิล เป็นสาเหตุที่พบได้น้อยเช่นกัน นอกจากทอนซิลจะมีขนาดที่โตขึ้นเรื่อยๆ แล้ว อาจเห็นแผลบริเวณต่อมทอนซิลด้วย มีอาการเจ็บคอที่มักรุนแรงขึ้นเรื่อยๆ เจ็บคอเวลากลืนอาหาร กลืนลำบาก มีกลิ่นปาก ต่อมน้ำเหลืองบริเวณคอด้านบวมโตหากอาการเจ็บคอและต่อมทอนซฺิลยังคงโตเกิน 1 สัปดาห์ แนะนำให้ไปพบแพทย์เพื่อตรวจหาสาเหตุและรักษานะคะ